
GROQUISIA METSÄSSÄ


hiekkaiset tiet täällä päättyvät


aina kartanoiden pihamaille


ja lohkomailla ojan kautta


voi oikaista polulle takaisin


metsän piilossa on hovi


eikä yhtäkään puuta


omista kukaan ja minä olen


asettunut niiden katveeseen


pikapiirroksia tekemään


sateen jäljessä


voi nähdä taitavasti


tikatut sammalet


ja koivun oksista


kultaiset kiharat


valossa sirisevää


antiikkista pitsiä


metsä on täynnä


yksinäisinä yksilöinä


katajia kun pihlaja vain


kietonut sen syleilyynsä


kuin ihmisen puolikkaan


säilyäkseen hengissä


näissä pidoissa


taivas nojaa hellästi


kuusen kylkeen hitaat


askelet maata myöten


ei metsässä kasvaminen


lopu koskaan ja yö on


käymässä vierailulla


säännöllisesti


olen oppinut lukemaan


vanhojen metsien merkit


ymmärtämään ajattomuudessa


puiden naavaiset tarinat ovat


katajan eivät ihmisten tekoa


ja liikettä hiljaisuudessa


kuten ainaisesti


tarinan kaltaisina


puut seisovat seininä


kannatellen taivasta kattonaan


unohtamatta etsin sitä


kultaista pistettä


jossa arvokkuus on paikka


suistaa pois ainaisen


taipumukseni tietämiseen


sekä itsekkyyteen


kun tuuli puhaltaa


oksista yön tähteet


kuuntelen metsän huokailua


toivoen sen hyväilevän minua


levolliseksi ymmärtämään


vanhoja tarinoita


maan ja ilman mitassa


ihmisen historian mitassa


ja tämän metsän


ikuisilla merkityksillä


onko liian varhaista vai


joko on omenapuun sato


kypsymässä ajassa


jo etääntyvät linnut


tahtovat kanssani laulaa


suurta taidetta niin


korkeita nuotteja


että kaukaisetkin hiljenevät


kuutelemaan ääneti


metsän mykkyydessä


kohoaa tuo vanha


kuusipuu juurillaan kaikki


maailman kaipaukset


ja seuranaan lepäävät


kaadettujen puiden rungot


kelojen röykkiö sylissään


tummiksi kalpenevat


sienet sikiävät


olenko löytänyt ihmisen


ikimetsän ja pienen joen


tuoksua häikäisevän niityn


armollisuutta katseissa


auringon heloa ennen


hämärtyvää iltaa sanoissa


tilaan kietoutuneena


ja jonkun aikakauden


ikuisiin kysymyksiin


metsän ja maiseman


kokonaisuudessa on osiaan


enemmän katsoa metsää


katsoessaan nähdä miten luo


itsensä ja puut metsässä


nähdä metsä joka synnyttää


minut en minä puita


metsää ja maisemaa


ole kuvitellut


tuoksusta tietää hitaasti


maatuvat kukat metsässä


ja terhakkaat sieniryppäät


kertakäyttöinen saattojoukko


kuin rippileivät mättäillä


aamussa kevyesti höyryävät


sammalet olomuotonsa tähtihetkiä


olemme kovin yksinäisiä yhdessä


näkemättä siinä mitään ikävää


ikimännikössä on rajuutta


jolle niin kovin harvat saavat


nöyrtyä ja pyhien joukkoon


ilmamassat vaeltavat


sadepisarat putoavat


saadakseen virrata vapaaksi


kaste pesii ikkunalautaan


en voi katsoa samaa virtaa


yksinkertaisesti kahdesti









II
 PERFEKTINEN LAPSUUS


tästä pisteestä katson lapsuutta hetkinä


olen paikassa kun sodan ääni on haihtunut


ja lapset sikiintyneet sienimatoksi


vapautuvassa uuden kuun ajassa kokijaa ei


ole enää mukana tällä matkalla


vain veljet kesän maassa


pieni poika vihreällä kankaalla haaveilemassa


lapsuutta jonka nyt jo tiedän


luopumisen aluksi ei muuta ikuista


kuin sattumalta periytyvät tapahtumat


mutta lentokoneet eivät tiputa enää


lentolehtisiä vaikka lapsijoukot vilkuttavat


rallattaen aina toiveikkaina


tietämättä touhun perimmäistä tarkoitusta


kaskiniityllä metsän laidassa


ajattelematta enää mitään kaaoksesta elämässä


kun lapset oli lähetetty ruotsiin


ilman tuskaisten kertomusten perintöä


maailma järjestyy itsestään kun epäjärjestys


torjutaan vaikka mitättömäksi kasvaneena


vailla velvoitetta ja vapautta


raajattomat miehet sulautuvat joukkoon uimarannoilla


yleislakon aikaan surulliset katseet


öljylampun värisevässä valossa veli veljien joukossa


laiduntavana metsäkaurislaumana


ikuisilta tuntuvat nämä hetket ilman oikeutta mihinkään


kovin kaukana pastoraalisesta ihanteesta


ja hymypoikapatsaasta


kuinka kevään vihreä


kangas näin yksinkertaisesti voi


olla tekemättä varpaisiini kesää


kasvaa rohkeasti sirkkalehti edellä


mehän juuri kuulumme tähän kauteen


aikaan sopuisasti yhdessä ja kaikki

